google/wiki40b huggingface dataset:
Eufory

Eufory je päťčlenná heavy/power metalová kapela z Martina. Tvorba Eufory je ovplyvnená metalovými kapelami z 80. a 90. rokov.

História

Kapela Eufory vznikla v roku 2009 na podnet bubeníčky Miriamy Hodoňovej. Post gitaristu obsadil jej brat, Štefan Hodoň. Pôvodným zámerom bolo hrať prevzaté skladby od kapely Def Leppard, to sa však zmenilo po príchode Ľuboša Senka (ex-Prípad Ewi Burdovej, Draft) na miesto speváka. Na prelome rokov 2009 – 2010 bol do kapely prijatý druhý gitarista Ján Adámik, po ňom nasledoval basgitarista Adrián Benca.
V roku 2014 sa v kapele udiala zatiaľ posledná personálna zmena, kde Jána Adámika na poste gitaristu vystriedal Peter Drábik.
Od tohto roka kapela začala aktívnejšie koncertovať, jedným z mnohých úspechov bolo víťazstvo v košickej súťaži kapiel "Rock Off 2". Po albume "Flying Island Eufory" kapela 29. mája 2018 vydala svoj druhý album Higher and Higher.
Molinchart

Poloha

Obec má rozlohu 4,47 km². Najvyšší bod je položený 108 m n. m. a najnižší bod 70 m n. m.

Obyvateľstvo

Počet obyvateľov obce je 309 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Moravský

Životopis

Po absolvovaní gymnázia v Michalovciach študoval na Prírodovedeckej fakulte UK v Bratislave – odbor matematika a deskriptívna geometria.
Po päťročnom pôsobení na strednej škole v Michalovciach nastúpil 1. septembra 1961 na Katedru matematiky SjF VŠT v Košiciach. Podieľal sa na budovaní katedier matematiky takmer na všetkých fakultách VŠT. V rokoch 1988 až 1991 bol vedúcim Katedry matematiky na Fakulte elektrotechniky a informatiky. Jeho tvorivý vklad ostáva aj v ďalších generáciách učiteľov katedry, ktorí nadväzujú na jeho pedagogické majstrovstvo. Bol spoluautorom dvoch vysokoškolských učebníc, 17 vysokoškolských skrípt ako aj ďalších učebných textov. V odbornej práci sa zameral na štúdium kvalitatívnych vlastností riešení diferenciálnych rovníc. Z tejto oblasti publikoval práce v odborných matematických časopisoch.
Letisko Višňové

Poloha

Nachádza sa severne od Višňového a juhovýchodne od Žiliny. Prístupné je cez obec Rosina, ako aj areál Poľnohospodárskeho družstva vo Višňovom. Od obce je oddelené malým údolím Jarku s lánmi poľnohospodárskej pôdy.

Charakteristika

Spevnená vzletová a pristávacia dráha má dĺžku 500 a šírku 12 m. V minulosti bolo letisko využívané najmä na práce v poľnohospodárstve, slúžilo však tiež na nácvik priblíženia, pristátia a vzletu pilotov VŠDS v Žiline. V súčasnosti slúži najmä na motoristické zrazy a podujatia, nácvik vodičov i pilotov. V máji sa tu každoročne koná akcia Otcovia deťom.
Alexander Hamilton

Politická kariéra

Za prezidenta Georga Washingtona sa Hamilton stal prvým ministrom financií a mal veľký vplyv na celú vládu a na jej politiku, vrátane zahraničnej a vojenskej. Presvedčil Kongres, aby ústavu vykladal pružne, a aby sa tak dali prijímať ďalekosiahle zákony. Tieto zákony napríklad upravovali vznik národného rozpočtu, prechod štátnych rozpočtov pod federáciu, založenie národnej banky, a systém daní a dovozných ciel ako aj daň na whisky. Obdivoval britský systém a bol zdržanlivý voči Francúzskej revolúcii.
Hamilton založil Federalistickú stranu, prvú americkú politickú stranu. Jeho veľkým politickým protivníkom bol Thomas Jefferson, ktorý, spoločne s Jamesom Madisonom, založil opozičnú Republikánsku stranu (neskôr pomenovanú Demokraticko-Republikánska strana), aby odporovala Hamiltonovým urbanistickým, finančným a priemyselným plánom pre Spojené štáty a tiež jeho podpore obchodu a priateľským vzťahom s Britániou. Hamilton odstúpil z úradu ministra v roku 1795 aby sa venoval právnickej praxi v New Yorku, ale v čase roztržky s Francúzskom v decembri roku 1798 slúžil ako organizátor a de facto veliteľ národnej armády; ak by vtedy vypukla regulárna vojna s Francúzskom, táto armáda mala dobyť kolónie Španielska, francúzskeho spojenca. Snažil sa, aby ani John Adams ani Jefferson nevyhrali vo voľbách roku 1800; ale keď sa Snemovňa reprezentantov zasekla, pomohol Jeffersonovi k víťazstvu nad svojim dlhoročným politickým nepriateľom Aaronom Burrom.
Hamiltonova nacionalistická a priemyselná vízia bola odmietnutá v Jeffersonovej „Revolúcii roku 1800“ ako príliš elitárska a nepriateľská k právam štátov. Ale vojna roku 1812 ukázala potrebu pre silné národné inštitúcie, a jeho bývalí oponenti (vrátane Madisona a Alberta Gallatina) začali presadzovať jeho program. Aj oni založili národnú banku, vyberali dane a zakladali národné orgány, ako aj stálu armádu a námorníctvo. Neskoršie strany whigov a republikánov prevzali mnohé z Hamiltonových myšlienok čo sa týka flexibilnej interpretácie Ústavy a využívanie federálnej vlády na podporu silnej ekonomiky a armády. Ale jeho zlá povesť po roku 1800 (aj John Adams aj Thomas Jefferson ho považovali za bezzásadového a nebezpečne aristokratického) nedovolila priznanie jeho zásluh až do doby, keď sa jeho štýl nacionalizmu stal dominantným. Stalo sa tak okolo roku 1900, keď progresivisti ako Theodore Roosevelt a Herbert Croly, ako aj konzervatívny Henry Cabot Lodge, oživili jeho reputáciu.

Smrť v súboji

Alexander Hamilton zomrel po dueli s Aaronom Burrom 12. júla 1804. Súboj sa odohral 11. júla na západnej strane rieky Hudson na kamenistom brehu vo Weehawkene v štáte New Jersey, na mieste, ktoré bolo častým miestom duelov. Okrem iných tu niekoľko rokov predtým bol zabitý (tými istými zbraňami ako jeho otec) Hamiltonov najstarší syn Philip. Je pochovaný na cintoríne pri kostole Trinity Church v New Yorku.
Louka Na Miroslavi

Ochrana

Predmetom ochrany je mimoriadne bohatá populácia mečíka škridlicovitého a jeho biotop.
Čadečka (potok)

Prameň

Pramení v Sliezskych Beskydách na južných svahoch vrchu Ochodzita (895 m n. m.), pod priesmykom Rupienka v nadmorskej výške približne 650 m n. m., neďaleko hranice s powiatom żywieckim.

Smer toku

Spočiatku tečie na západ až severozápad údolím na južnom okraji zastavaného územia dediny Koniaków, prechádza do katastra dediny Jaworzynka, kde sa postupne stáča na juh a tečie stále údolím na okraji zástavby smerom k štátnej hranici, ktorú dosahuje v lokalite Kotelnica. Po prekročení hranice v katastrálnom území obce Skalité sa stáča na juhozápad, kde vytvára hlboké údolie, ktoré premosťuje Most Čadečka na diaľnici D3. Tesne pred ústím potok vstupuje do katastra obce Čierne.

Ústie

Čadečka sa vlieva do Čierňanky na okraji obce Čierne a rozdeľuje jej tok na dve časti: časť od prameňa po tento sútok sa často označuje ako Skaliťanka.
U Leskoveckého chodníka

Ochrana

Predmetom ochrany je prirodzený autochtónny porast buka, smreku, smrekovca a jedle.
Žezlo

Žezlo (zo staroslovanského žьzlъ = palica, prút) je súčasť korunovačných klenotov. Je to „na jeden lakeť dlhá“ palica z drahého kovu, väčšinou bohato zdobená a osadená drahokamami. Je symbolom svetskej moci panovníka, najmä cisára a kráľa, neskôr i kniežaťa.

Žezlo ako symbol moci

Poľské berło je insignia odvodená od palcátu, ktorá sa drží podobne ako žezlo – tradičný symbol najvyššej vojenskej hodnosti. Dnes je symbolom poľského maršala.
Aj prezident Ukrajiny obdrží pri uvedení do funkcie spoločne s úradnou reťazou tzv. Bulavu (Булава), ktorá dosiaľ slúži ako symbol moci.
Z bojových bakulí (palcátov) je odvodená úradná berla (ceremonial maces), ktorá sa používa v britskom parlamentnom systéme i na angloamerických univerzitách.
Jednu zvláštnosť má aj Francúzsko: francúzsky kráľ so sebou nosil dve žezlá: jedno do výšky hlavy a jedno kratšie, symbolizujúce spravodlivosť („main de justice“).
Myjavská niva

Vymedzenie

Podcelok leží v severnej časti Borskej nížiny, v blízkosti stredného a dolného toku rieky Myjava. Tvorí úzky pás územia a v rámci krajinného celku susedí na juhovýchode krátkym úsekom s Podmalokarpatskou zníženinou, na juhu s podcelkom Bor a Záhorské pláňavy. Západným smerom susedí Dyjsko-moravská niva, podcelok Dolnomoravského úvalu, na severozápade Gbelský bor. Severným smerom nadväzuje Chvojnická pahorkatina s podcelkami Unínska pahorkatina a Senická pahorkatina.

Osídlenie

Územie popri Myjave patrí medzi stredne husto osídlené oblasti a ležia tu mestá Šaštín-Stráže a Senica, no tiež veľké obce ako Kúty či Borský Mikuláš.

Doprava

Západným okrajom územia vedie diaľnica D2 i cesta I/2, smerom do Senice i cesta II/500. Do Česka vedie železničná trať Bratislava – Břeclav a z Kútov do Trnavy i železničná trať Kúty – Trnava.
Sébécourt

Poloha

Obec má rozlohu 14,8 km². Najvyšší bod je položený 178 m n. m. a najnižší bod 130 m n. m.

Obyvateľstvo

Počet obyvateľov obce je 419 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Romain-le-Puy

Poloha

Obec má rozlohu 21,14 km². Najvyšší bod je položený 524 m n. m. a najnižší bod 366 m n. m.

Obyvateľstvo

Počet obyvateľov obce je 3 536 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Margueron

Poloha

Obec má rozlohu 13,57 km². Najvyšší bod je položený 132 m n. m. a najnižší bod 49 m n. m.

Obyvateľstvo

Počet obyvateľov obce je 401 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Sauveur (Meurthe-et-Moselle)

Poloha

Obec má rozlohu 19,16 km². Najvyšší bod je položený 715 m n. m. a najnižší bod 315 m n. m.

Obyvateľstvo

Počet obyvateľov obce je 51 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Annezay

Poloha

Obec má rozlohu 7,43 km². Najvyšší bod je položený 65 m n. m. a najnižší bod 5 m n. m.

Obyvateľstvo

Počet obyvateľov obce je 159 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Germonville

Poloha

Obec má rozlohu 5,21 km². Najvyšší bod je položený 382 m n. m. a najnižší bod 283 m n. m.

Obyvateľstvo

Počet obyvateľov obce je 92 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chantillac

Poloha

Obec má rozlohu 18,05 km². Najvyšší bod je položený 151 m n. m. a najnižší bod 65 m n. m.

Obyvateľstvo

Počet obyvateľov obce je 281 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tupigny

Poloha

Tupigny má rozlohu 12,84 km². Najvyšší bod je položený 178 m n. m. a najnižší bod 95 m n. m.

Obyvateľstvo

Tupigny má 360 obyvateľov (2009).
Graf vývoja obyvateľstva:
Zdroje: INSEE
Pamätné euromince roku 2016

Andorra 2.minca

Zaujímavosť: Holandské mince Predsedníctvo v Rade Európskej únie a 200. výročie menovej reformy neboli nikdy potvrdené.
Ivana Chýlková

Životopis

Narodila sa v Prahe, ale detstvo prežila na severnej Morave vo Frýdku-Místku. Absolvovala Štátne konzervatórium v  Ostrave, potom študovala na Divadelnej fakulte AMU v Prahe, štúdium ukončila v roku 1985.
Na DAMU chodila do rovnakého ročníka ako Karel Roden a rad ďalších talentovaných kolegov (Jitka Asterová, Vilma Cibulková, Veronika Žilková a Eva Holubová). Školu absolvovala v roku 1985. Príležitostne spievala, napr. v skupine Žentour a na predstaveniach divadla Sklep.
Po trojročnom pôsobení (1988-1991) v Činohernom štúdiu v Ústí nad Labem hrala dva roky v Divadle Na zábradlí. Od roku 1993 je členkou pražského Činoherného klubu. 
Ešte pri štúdiu na DAMU debutovala roličkou jedného z mnohých dievčat starnúceho donchuana v podaní Leoša Suchařípu v snímke Faunovo velmi pozdní odpoledne (1983). Po väčšej úlohe v slovenskom filme Iná láska (1985) sa presadila postavou vyzývavej milenky Karla Heřmánka vo filme Dobré světlo (1986). Jej prvou nezabudnuteľnou rolou sa stala Dana v režijnom debute Ireny Pavláskovej Čas sluhů (1989). Do dejín českého filmu sa ďalej zapísala ako Olga z filmu Díky za každé nové ráno (1994), za ktorú bola ocenená Českým levom. Za rolu pani Marty v seriáli Přítelkyně z domu smutku (1992) dostala Veľkú zlatú cenu na televíznom festivale v Cannes.

Osobný život

Jej partnerom bol herec Karel Roden. Od ich rozchodu v 90. rokoch je jej partnerom moderátor Jan Kraus, s ktorým má syna Jáchyma (1998).
Arachova

Arachova, novogr. Αράχωβα – Aráchova, je mesto v Grécku, v kraji západná Boiótia, blízko kraja Fokida. Žije tu okolo 4 000 ľudí. Je to tradičná grécka dedina s tradičnou kamennou pevninskou gréckou architektúrou. Je to aj turistické centrum, kvôli architektúre, tradičným rodinným tavernám a známym gréckym lyžiarskym centrom.

Geografia

Arachova sa nachádza pri pohorí Parnassos (Gkionas) a pri rieke Pleistos (Xeropotamos), 12 kilometrov od mesta Delfy, blízko mesta Amfissa.

Dejiny

Územie mesta je obývané už od predgréckej doby, je tu doložené neolitické sídlisko a oblasť bola osídlená aj v mykénskej dobe. Homér uvádza, že na mieste dnešného mesta existovalo mesto Anemoreia. V antike bolo osídlené Dórskymi Grékmi. Boli tu mestá Anemoria a neďaleké Kyparissos, súčasť kraja Fokida. Počas Byzantskej doby tu bolo malé mesto menom Panias, stál tu kostol. V 7.-9. stor. tu sídlili Slovania, ktorí sa neskôr pomiešali s Grékmi. Mesto Arachova však vzniklo až v 13. stor. počas nadvlády európskych feudálov, kedy sa spojili miestne menšie obce pod menom Petritis, niekedy počas tureckej doby bolo prijaté meno Arachova. Meno Arachova môže byť slovanského pôvodu, od slova arach (orech), alebo gréckeho pôvodu od slova rachi (vrch), keďže mesto je postavené na vrchu. Podľa niektorých informácii bolo mesto v 19. stor. známe ako Rachova (rachi=vrch), či Rachotopos (horské miesto). Je viac pravdepodobné, že meno je grécke, keďže sa zaužívalo až v tureckej dobe, kedy tu už Slovania stáročia nežili. Ale v Grécku existujú ďalšie dediny nesúce slovanské toponymum Arachova, napr. Lakónska Arachova. V roku 1826, počas Gréckej vojny za nezávislosť tu Gréci, pod vedením Jeorjosa Karaiskakisa porazili tureckú armádu Mustafabeia.

Súčasnosť

Mesto je dnes známe svojim zimným strediskom, nachádza sa tu lyžiarske centrum, jedno z najznámejších zimných centier Grécka. Patrónom mesta je Svätý Juraj (Agios Georgios), na počesť ktorého sa tu každoročne konajú veľké oslavy. Slávnosť svätého Juraja je známa po celom Grécku, jej pôvod je ešte predkresťanský a láka množstvo turistov z rôznych končín Grécka. O tejto slávnosti existuje aj ľudová pieseň Na´imun stin Arachova na do to panyjiri (Keby som bol v Arachove a videl slávnosť). Arachovu navštevujú aj zahraniční turisti od starovekého mesta Delfy, spoznať tak tradičnú novogrécku vidiecku architektúru. Okrem tradičných kamenných domov je v meste veža s hodinami a Chrám Sv. Juraja z 19. stor., či pomník gréckemu hrdinovi Jeorjovi Karaiskakisovi. Arachovu navštívili Aristotelis Onasis, Maria Callas a Jacqueline Kennedyová-Onassisová.
Desynonymizácia

Desynonymizácia je sémantický proces v slovnej zásobe spočívajúci vo významovej diferenciácii výrazov, opak synonymizácie, spolu s ktorou tvorí diachronickú kategóriu (podobne ako napr. homonymizácia a dehomonymizácia). Desynonymizácie je charakteristickým rysom odbornej terminológie (kým sa nedôjde k terminologickej diferenciácii sémanticky preťaženého a príliš frekventovaného základu).
Do anglickej jazykovedy uviedol teóriu desynonymizácie (i samotný termín desynonymizácia) anglický romantický filozof a básnik Samuel Taylor Coleridge, pravdepodobne pod vplyvom nemeckých filológov. Vysvetľoval ňou postupný vývoj jazyka z jeho primitívnej podoby tvorenej niekoľkými zvukmi do komplexného systému, akým bola napr. angličtina, čo značne kontrastovalo s vtedy rozšírenou „božskou teóriou“ o pôvode jazyka, podľa ktorej bol jazyk (napr. hebrejčina) človeku daný Bohom v dokonalej podobe a ďalším vývojom sa len degeneroval. Coleridge ako príklad desynonymizácie v angličtine uvádzal napr. fancy a imagination.
Opátka

Opátka alebo matka predstavená alebo zastarano abatiša (lat. abbatissa < aram. abba) je v rímskom katolicizme ženský ekvivalent opáta.
Jej povinnosti sú riadiť patričný kláštor alebo ústav a dohliadať nad tým, aby v ňom boli zachovávané pravidlá rehole. Jej konkrétne právomoci určujú pravidlá toho ktorého rádu alebo kongregácie.
Guyans-Durnes

Poloha

Obec má rozlohu 9,03 km². Najvyšší bod je položený 615 m n. m. a najnižší bod 520 m n. m.

Obyvateľstvo

Počet obyvateľov obce je 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thiago Alcântara

Mládežnícke kategórie

Narodil sa v talianskom San Pietro Vernotico, ale vyrastal v Španielsku. Jeho otec je brazílsky majster sveta vo futbale Mazinho.
Jeho kariéra začala na nižšej úrovni v brazílskom Clube de Regatas do Flamengo, no kvôli svojmu otcovi sa sťahoval do Španielska, kde sa natrvalo vrátil v roku 2005. Vtedy podpísal mládežnícku zmluvu s FC Barcelona, kde už pôsobil jeho bratranec Patrick.

FC Barcelona

Prvýkrát nastúpil za A-tím FC Barcelona 17. mája 2009, vo veku 18 rokov, keď v 63. minúte proti RCD Mallorca vystriedal Eiður Guðjohnsena. 20. februára 2010 po vystriedaní Yaya Tourého v 76. minúte strelil svoj prvý gól v drese Barcelony a pomohol k výhre 4 – 0 nad Racing de Santander na Camp Nou. Druhý gól vsietil v zápase proti UD Almería 9 . apríla 2011, kedy uzavrel skóre na 2-1 v prospech svojho tímu. Tretí gól potom pridal proti Real Sociedad. Sezónu 2010-11 uzavrel so štatistikou 17 zápasov, 3 góly a tri asistencie.
29. júna 2011 podpísal nový štvorročný kontrakt s klubom FC Barcelona a oficiálne sa stal hráčom A-tímu. Zmluva je opatrená výstupnou klauzulou vo výške 90 miliónov €. Hneď v prvom zápase sezóny 2011/12, do ktorého nastúpil, strelil gól a pridal dve asistencie pri domácom víťazstve nad Villarreal CF 5 – 0.
V roku 2011 skončil na druhom mieste v ankete Golden Boy za víťazným Götzem.

Osobný život

Je synom bývalého brazílskeho futbalistu Mazinha, majstra sveta z roku 1994. Jeho matka Valéria Alcantara je bývalá volejbalistka. Má mladšieho brata Rafinhu, ktorý hrá za Barcelonu. Rafinha, na rozdiel od svojho brata, reprezentuje Brazíliu, s ktorou vyhral Olympijske hry 2016 v Riu de Janeiro.
Bojovnica

Taxonómia

Bojovnica je s viac než 60 vedecky popísanými druhmi a radom známych ale dosiaľ vedecky neopísaných populácií najrozsiahlejším rodom labyrintných rýb. V osemdesiatych rokoch bolo navrhnuté vyčlenenie tlamovcových druhov do samostatného rodu  Pseudobetta . Toto rozdelenie však nebolo vedeckou komunitou prijaté. 
Medzi chovateľmi a odborníkmi na bojovnice sa však ujalo rozdelenie na tzv. druhové skupiny alebo komplexy združujúce druhmi s podobnými vlastnosťami.

Rozšírenie

Bojovnica pochádza zo sladkých vôd tropickej juhovýchodnej Ázie.
Bojovnice nie sú schopné žiť vo vode s vysokou salinitou a nemôžu sa teda vlastnými silami šíriť medzi morom oddelenými ostrovmi. 
Ich súčasný výskyt zahrňujúce okrem juhovýchodoázijskej pevniny aj ostrovy západnej časti Malajského súostrovia je výsledkom zníženie hladiny mora počas poslednej doby ľadovej vo vrchnom pleistoceóne.
Pred 22 tisíc rokmi, počas posledného glaciálneho maximá, ležala hladina okolitého mora 116 metrov pod súčasnou úrovňou. Dnešné veľké Sundské ostrovy Sumatra, Jáva a Borneo vrátane radu menších priľahlých ostrovov tvorili súčasť ázijskej pevniny. Nadväzovali na oblasti v súčasnosti tvoriaci Malajský polostrov a južné pobrežie Thajska, Kambodže a Vietnamu.
Tarerach

Poloha

Obec má rozlohu 8,16 km². Najvyšší bod je položený 863 m n. m. a najnižší bod 354 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Houdemont (Meurthe-et-Moselle)

Poloha

Obec má rozlohu 3,62 km². Najvyšší bod je položený 408 m n. m. a najnižší bod 226 m n. m.

Obyvateľstvo

Počet obyvateľov obce je 2 334 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Dizant-du-Bois

Poloha

Obec má rozlohu 4,16 km². Najvyšší bod je položený 94 m n. m. a najnižší bod 44 m n. m.

Obyvateľstvo

Počet obyvateľov obce je 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Handbra

Handbra (hand bra alebo hand-bra) je fotografická póza, pri ktorej modelka zakrýva svoje bradavky a dvorce rukami. Prsia môžu byť zakryté aj rukami niekoho iného. Názov pochádza z anglického slovného spojenia hand – ruka a bra – podprsenka. Termín sa nespája výhradne s modelkami.
Handbra si získala nesmiernu pozornosť pri zverejnení portrétu Janet Jacksonovej na obálke časopisu Rolling Stone v septembri 1993, ktorý bol neskôr označený za „Najobľúbenejší Cover Ever“.
Elyzejský palác

Elyzejský palác (franc. Palais de l'Élysée) je budova v centre Paríža, od roku 1873 sídlo francúzskeho prezidenta.
Nachádza sa severne od rieky Seina v 8. obvode v blízkosti Avenue des Champs-Élysées a Place de la Concorde.

Dejiny

Palác dal postaviť v rokoch 1718 - 1722 Henri-Louis de la Tour d'Auvergne, gróf z Evreux. Staviteľom bol podľa svojich plánov architekt Armand-Claude Mollet.
Po smrti prvého majiteľa v roku 1753 získala palác Madame de Pompadour, ktorá dala jeho interiéry prerobiť. Anglický park bol podľa jej predstáv zväčšený a rozšírený o kolonády, arkády a labyrint. V tej dobe bola už roky oficiálnou metresou kráľa Ľudovíta XV., ktorý rezidenciu v roku 1764 zdedil a využíval ju na ubytovanie svojich oficiálnych návštev a neskôr ako obrazáreň. V roku 1773 palác predal bankárovi, ale jeho vnuk Ľudovít XVI. ho získal v roku 1786 naspäť a daroval svojej sesternici, vojvodkyni Bourbónskej.
Počas Veľkej francúzskej revolúcie bola vojvodkyňa v apríli 1793 uväznená a palác s novým menom Hôtel de Bourbon bol najskôr prázdny a neskôr využívaný ako sklad nábytku a väzenie. V roku 1797 ho vojvodkyňa získala naspäť, ale neskôr odišla do exilu do Španielska a predala ho podnikateľskej rodine. V rokoch 1798 - 1805 v ňom boli súkromné byty.
V roku 1805 palác dostali Napoleonova sestra Caroline s manželom Joachimom Muratom a veľkolepo ho prestavali. Ešte dnes sa hlavné schodište (l’escalier d’honneur) volá „Muratovo schodište“ (Escalier Murat) a plesová sála „Muratov salón“. Prezident Georges Pompidou zvolával do Muratovho salónu zasadnutia francúzskej vlády (Conseil des Ministres). V roku 1806 Napoleon menoval Murata veľkovojvodom z Kleve a Bergu a v roku 1808 kráľom Neapola. Z tohto dôvodu Napoleon prevzal palác, ktorý v roku 1809 daroval po rozvode svojej bývalej manželke Joséphine de Beauharnais, ktorá ho vlastnila do roku 1812. Po bitke pri Waterloo tu Napoleon 22. júna 1815 podpísal svoju abdikáciu.
V roku 1816 sa palác vrátil do vlastníctva Bourbonovcov a Ľudovít XVIII. ho daroval svojmu čerstvo ženatému synovcovi Karolovi Ferdinandovi, vojvodovi z Berry, ktorý sa sem nasťahoval s manželkou Máriou Karolínou. Po smrti vojvodu v roku 1820 ho prevzal Ľudovít Filip Orleánsky, posledný francúzsky kráľ.
Národné zhromaždenie vyhlásilo palác dekrétom v roku 1848 za sídlo budúceho prezidenta Druhej republiky. Trvalo štyri roky než Ľudovít Napoleon Bonaparte (synovec Napoleona Bonaparte), bol zvolený za prvého prezidenta, ale v roku 1852 sa po štátnom prevrate vyhlásil za cisára. Až v roku 1870 po zajatí v prehratej prusko-francúzskej vojne bol zvrhnutý a vo Francúzsku bola vyhlásená po tretíkrát republika. Aj keď prvý prezident Tretej republiky, Adolphe Thiers, ešte úplne neúradoval z Elyzejského paláca, bol od roku 1873 definitívne oficiálnym sídlom úradu hlavy štátu. Prezidentovo sídlo, s nábytkom od dizajnéra Philippa Starcka, je na prvom poschodí.
22. januára 1963 tu podpísali Charles de Gaulle a Konrad Adenauer Elyzejskú dohodu.
Freulleville

Poloha

Obec má rozlohu 11,13 km². Najvyšší bod je položený 177 m n. m. a najnižší bod 26 m n. m.

Obyvateľstvo

Počet obyvateľov obce je 363 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jasiňa

Dejiny

V minulosti mesto patrilo Rakúsko-Uhorsku, od jeho rozpadu v roku 1918 až do roku 1939 bolo súčasťou Česko-Slovenska. V prvej polovici 1919 bola Jasiňa hlavným mestom tzv. Huculskej republiky, ktorú neuznal ani jeden štát.
V medzivojnovom období bola Jasiňa mestom s najvýchodnejšie položenou železničnou stanicou v ČSR - končili tu rýchliky z Prahy i Bratislavy. Počas druhej svetovej vojny bolo mesto pod správou Maďarska a v roku 1945 s celou Podkarpatskou Rusou pripadlo Ukrajinskej SSR.
Floure

Poloha

Obec má rozlohu 4,25 km². Najvyšší bod je položený 384 m n. m. a najnižší bod 69 m n. m.

Obyvateľstvo

Počet obyvateľov obce je 366 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE